Kambodžanski tribunal
<s>Izvanredna sudska vijeća pri kambodžanskim sudovima (ECCC; francuski: Chambres extraordinaires au sein des tribunaux cambodgiens, CETC; kmerski: អង្គជំនុំជម្រះវិសាមញ្ញក្នុjងតុលាការកម្ពុជា), kolokvijalno znana kao Kambodžanski tribunal, posebna su kaznena sudska vijeća utemeljena s ciljem procesuiranja najviših preživjelih dužnosnika Crvenih Kmera za zločine počinjene u sklopu kambodžanskog genocida.</s><s>Iako se radi o nacionalnom sudu, isti je nastao kao posljedica dogovora između kambodžanske vlade i Ujedinjenih nacija, čime je dobio karakter mješovitog (hibridnog) međunarodnog suda.</s><s>Suci koji sude u sklopu izvanrednih vijeća su i domaći i strani suci.</s><s>Sjedište suda je u Phnom Penhu, a formalno je nastao 1997. godine.</s>

<s>Zločini obuhvaćeni djelovanjem suda uključuju teška kršenja kaznenopravnog zakonodavstva Kambodže, međunarodnog humanitarnog prava i običaja te kršenja međunarodnih konvencija kojih je Kambodža potpisnica; među konkretna kaznena djela procesuirana pred sudom spadaju zločini protiv čovječnosti, ratni zločini te genocid.</s><s>Vremenski period obuhvaćen djelovanjem suda počinje 17. travnja 1975., a završava 6. siječnja 1979. godine.</s><s>Glavni cilj suda jest, kako ga je odredio on sam, zadovoljenje pravde, odnosno pružanje pravosudne satisfakcije žrtvama Crvenih Kmera, ali i pružanje rehabilitacijske podrške žrtvama te obrazovanje mlađih generacija o strahotama režima.</s>

<s>Sudska vijeća</s>

<s>Prema dogovoru između Kambodže i Ujedinjenih nacija, sud će sačinjavati domaći i međunarodni suci.</s><s>S obzirom da je suvremeno kambodžansko pravo nastalo pod snažnim utjecajem francuske pravne tradicije, istražni sudac je i u ovom slučaju zadužen za vođenje istrage i odlučivanje o pokretanju postupka.</s><s>Sud se sastoji od tri vijeća - vijeća za prethodni postupak, procesnog vijeća i vrhovnosudskog vijeća.</s><s>Prva dva vijeća sastavljena su od tri kambodžanska i dva međunarodna suca, dok je vrhovnosudsko vijeće sastavljeno od četiri kambodžanska i tri međunarodna suca.</s><s>Svako vijeće ima i po dva rezervna suca, jednog kambodžanskog i jednog međunarodnog.</s>

<s>Sve međunarodne suce imenovao je nacionalni sud, a s popisa kandidata što ga je izradio Generalni sekretar UN-a.</s><s>Mandat sudaca traje do završetka rada suda.</s>

<s>Suci su sljedeći :</s>

<s>Optuženici</s>

<s>Pred Kambodžanskim tribunalom je optuženo ukupno devet osoba, a vodilo se ukupno osam postupaka.</s><s>Neki od postupaka su još uvijek u tijeku.</s><s>Najviši dužnosnici Crvenih Kmera optuženi i osuđeni pred sudom su Kang Kek Iew, Khieu Samphan i Nuon Chea, dok su Ieng Sary i Ieng Thirith preminuli tokom procesa.</s><s>Ostali optuženici su Meas Muth, Ao An, Im Chaem i Yim Tith.</s><s>Zločini za koje se sudilo su grupirani na sljedeći način:</s>

<s>Kaznena djela prema kambodžanskom nacionalnom pravu:
 ubojstvo
 mučenje
 vjerski progon
 Kaznena djela po međunarodnom pravu:
 genocid
 zločin protiv čovječnosti
 ratni zločini (teška kršenja Ženevskih konvencija)
 uništenje kulturne imovine
 zločini protiv osoba zaštićenih po međunarodnom pravu (diplomati)</s>

<s>Pregled slučajeva</s>

<s>Legenda O - optužen; K - osuđen; — - nije optužen</s>

<s>Reference</s>

<s>Vanjske veze</s>

<s>The Extraordinary Chambers in the Courts of Cambodia- Official site
United Nations Assistance to the Khmer Rouge Trials- Official site
The Khmer Rouge Trial Task Force
Cambodia Tribunal Monitor
Khmer Rouge Tribunal Updates from Genocide Watch
The Cambodian Genocide Project
General ECCC Watch/ECCC Reparations Process Watch
Flickr photostream of the Extraordinary Chambers in the Courts of Cambodia
"Justice Denied" by Douglas Gillison, Foreign Policy, 23 November 2011</s>

<s>by Tom Fawthrop reprinted from The Diplomat
Procedural history note and audiovisual material on the Agreement between the United Nations and the Royal Government of Cambodia concerning the prosecution under Cambodian law of crimes committed during the period of Democratic Kampuchea in the Historic Archives of the United Nations Audiovisual Library of International Law</s>

<s>Međunarodni sudovi
Pravo u Kambodži
Crveni Kmeri
Kambodžanski genocid
Međunarodno krivično pravo</s>

